Brian Eno

**Brian Peter George St. John le Baptiste de la Salle Eno** (15. maj 1948 -), poznat i pod skraćenicom **Eno** (fonteski:ˈiːnoʊ}}), je engleski muzičar, kompozitor, producent, muzički teoretičar i pjevač, najpoznatiji kao jedan od glavnih inovatora ambijentalne muzike.

Eno je studirao na umjetničkoj školi, uzimajući inspiraciju iz minimalističkih slika, kada se ranih 1970-ih, s malo muzičkog obrazovanja, pridružio bendu  Roxy Music svirajući klavijature i sintesajzere. Roxy Music je brzo postala uspješna na glam rock sceni, ali se Eno brzo umorio od stalnih sukoba sa pjevačem Bryanom Ferryjem, kao i turneja, pa je napustio bend nakon albuma *For Your Pleasure* (1973), započevši solo karijeru sa art rock pločama  *Here Come the Warm Jets* (1974) i *Taking Tiger Mountain (By Strategy)* (1974).
Eno je proširio opus prema eksperimentalnim muzičkim stilovima sa *(No Pussyfooting)* (1973) (u saradnji sa Robertom Frippom), uticajnim *Another Green World* (1975) i *Discreet Music* (1975). Njegovi pionirski pokušaji pravljenja ambijentalne muzike sa "zvučnim pejzažima" su ga počeli zaokupljati nakon *Ambient 1/Music for Airports* (1978) i kasnijim *Apollo: Atmospheres and Soundtracks* (1983) koga je komponirao za dokumentarni film *For All Mankind*. Eno je usprkos tome nastavio pjevati na nekim od svojih ploča, kao što su *Before and After Science* (1977) i *Another Day on Earth* (2005).

Enoov solo opus je bio prilično utjecajan, zahvaljujući pionirskom radu na ambijentalnoj i generativnoj muzici, inovativnim tehnikama produkcije kao naglašavanju "teorije pred praksom". Također je uveo koncept muzike šanse zahvaljujući radu s drugim muzičarima. Do kraja 1970-ih Eno je radio s Davidom Bowiejem na slavnoj avangardnoj "Berlin Trilogy," pomogao popularizaciji američkog punk rock benda Devo i novog muzičkog žanra "New Wave", te često sarađivao s Haroldom Buddom, Johnom Caleom, Clusterom, Robertom Frippom i Davidom Byrneom, kome je producirao znameniti album *My Life in the Bush of Ghosts* (1981). Producirao je i izvodio muziku na tri albuma grupe Talking Heads, uključujući *Remain in Light* (1980), producirao sedam albuma za U2, uključujući *The Joshua Tree* (1987), te, između ostalih, radio ploče za James, Laurie Anderson, Coldplay, Paul Simon, Grace Jones i Slowdive.

Kao umjetnik, Brian Eno je paralelno sa muzičkom karijerom radio na nekoliko multimedijskih projekata, kao što su umjetničke instalacije, novinska kolumna u *The Observeru* i "Oblique Strategies" (napisane s Peterom Schmidtom), špilu karata od kojih svaka sadrži kriptičku primjedbu, ili opservaciju vezanu uz rješavanje dilema. Također piše redovnu kolumnu za časopis *Prospect*.

## Literatura
* Bracewell, Michael *Roxy Music: Bryan Ferry, Brian Eno, Art, Ideas, and Fashion* (Da Capo Press, 2005) 
* Eno, Brian, Russell Mills and Rick Poynor *More Dark Than Shark* (Faber & Faber, 1986, out of print)
* Eno, Brian ''A Year with Swollen Appendices: Brian Eno's Diary* (Faber & Faber, 1996) 
* *I Dormienti* with Mimmo Paladino (2000). Limited edition of 2000.
* Sheppard, David *On Some Faraway Beach: The Life and Times of Brian Eno* (Orion Books, 2008) 
* Tamm, Eric *Brian Eno: His Music and the Vertical Color of Sound* (Da Capo Press, 1995, first published 1989) 
* Dayal, Geeta *33 1/3: Brian Eno's Another Green World'' (Continuum 2007) 

## Reference 
## Vanjski linkovi
*BBC Collective video interview about 77 Million Paintings 
*EnoWeb (unofficial website)
*The Eno newsletter 
*More Dark Than Shark (unofficial archive)
*Brian Eno: His Music and the Vertical Color of Sound by Eric Tamm (free book) zip pdf 
*Paul Morley interviews Eno in The Guardian, 17 Jan 2010
*Interview with Brian Eno from The Guardian, 19 May 2006
*Interview  with Brian Eno from San Francisco Chronicle, 2 June 1996
*Audio of interview  with Brian Eno from KPFA, 2 February 1980
*Brian Eno 77 Million Paintings Sydney Opera House


Kategorija:Rođeni 1948.
Kategorija:Živi ljudi
Kategorija:Biografije, Woodbridge (Suffolk)
Kategorija:Britanski muzički producenti
Kategorija:Britanski elektronski muzičari
Kategorija:Dobitnici BRIT Awarda
Kategorija:Dobitnici Grammyja
Kategorija:New Age muzičari
Kategorija:Roxy Music